Document ID: /roh_data/filtered/fineweb-2-filterrobots_roh.jsonl.gz/64532

Marie Louise Werth ha cumenzà sia carriera da musicista cun ils Furbaz, e quella furmaziun ha gì grond success – betg sulet en terra rumantscha. Els han participà il 1989 a l'Euorvison Song Contest e cun «Viver senza tei» han els cuntanschì il 13avel plaz. Lur semperverds da quels onns èn: «Da cumpignia», «La canzun», «Sentiments» e bleras autras. Durant ils onns 90 èsi stà pli calm e lura ha Marie Louise Werth fatg si’atgna carriera da musicista e chantadura. A partir dal 2004 han els lura puspè fatg musica, surtut cun lur concerts da Nadal, enconuschents en tut la Svizra.
B
La chantadura Marie Louise Werth e ses disc nov
Er durant quels onns ha Marie Louise Werth cuntinuà a far musica ed er a viver per e da la musica. Uss viva ella en il chantun Sursilvania, po guardar enavos sin ina carriera da sur 30 onns e vala sco ina da las musicistas da renum en Svizra. Gist cumparì è ses disc «A Breeze of Emotions» cun chanzuns e balladas per englais e per rumantsch. Ella sa preschenta ina giada be suletta cun clavazin, lura cun band, cun tuns da ghitarra, adina lev e mintgatant er cun in pau swing. En il center stat sia vusch e cun quella exprima ella sentiments melancolics e romantics.
La turnea da Nadal
Quest onn va Marie Louise Werth sin turnea cun in program da Nadal, e cun quel fa ella fermativa en pliras citads svizras ed ils 20 da december er a Cuira.
RR Famus e glorius 10:30